**Zentrum Liberale Moderne** er en tysk tankesmie, etablert i Berlin i 2017 av ekteparet og politiske aktivistene Marieluise Beck og Ralf Fücks. Siden 2019 har senteret mottatt økonomisk støtte fra det føderale budsjettet, som en del av institusjonell finansiering.

Bakgrunn
--------

Zentrum Liberale Moderne går inn for å styrke Tysklands bånd til Vesten og de transatlantiske bånd mellom Europa og Nord-Amerika. Tankesmien går inn for en fast tilnærming[*klargjør*] til den russiske regjeringen under Vladimir Putin, og ser på Kreml som en motstander av Vesten. Administrerende direktør Ralf Fücks er medforfatter av *Transatlantischen Manifests* (*Det transatlantiske manifest*), som ble publisert i tidsskriftet *Die Zeit* i oktober 2017. Striden mellom liberale demokratier og autoritære samfunn er ifølge Zentrum Liberale Moderne den viktigste politiske konflikten de neste årene. Liberalt demokrati betyr kombinasjonen av individuell frihet, sosial samhørighet, personlig ansvar og sterke offentlige institusjoner.

Den 27. mai 2021 ble det kjent at russiske myndigheter hadde klassifisert Zentrum Liberale Moderne som en «uønsket NGO». Tankesmien er dermed effektivt utestengt fra å utføre lovlig virksomhet i Russland.

Prosjekter
----------

Forhenværende forbundspresident Joachim Gauck ved åpningen av Zentrum Liberale Moderne 15. november 2017 i Berlin
Med opprinnelig støtte fra Open Society Institute, driver Zentrum Liberale Moderne temaportalen *Understanding Ukraine*, som den bruker for å fremme «kritisk sympati for Ukraina». Ukraina beskrives av Zentrum Liberale Moderne som den sentrale arenaen for konflikten mellom demokratiske og autoritære systemer. Den tematiske portalen «Understanding Ukraine» finansieres nå av Engagement Global, med midler fra Tysklands departement for økonomisk samarbeid og utvikling (tysk: Bundesministerium für wirtschaftliche Zusammenarbeit und Entwicklung, BMZ).

Ekspertkommisjonen *Sikkerhet i overgang* (tysk: Sicherheit im Wandel), finansiert av Baden-Württemberg Stiftung, utviklet anbefalinger under ledelse av Ralf Fücks om hvordan liberale demokratier kan reagere på grunnleggende endringer forårsaket av digitalisering, globalisering og migrasjon.

Prosjektet «Det liberale demokrati og dets motstandere» (tysk: Die liberale Demokratie und ihre Gegner), undersøker idehistorien bak antiliberal tankegang, og får midler fra det føderale familiedepartementet (tysk: Bundesministerium für Familie, Senioren, Frauen und Jugend (BMFSFJ)), fra det føderale programmet Demokratie leben! og fra Bundeszentrale für politische Bildung.

Juridisk form, eier og styre
----------------------------

Zentrum Liberale Moderne er organisert juridisk som en ideell stiftelse. Ralf Fücks er administrerende direktør på heltid.

Senteret støttes av en komité på tolv personer, inkludert Deidre Berger, direktør for American Jewish Committee, Berlin Office / Lawrence og Lee Ramer Institute for tysk-jødiske relasjoner, det tidligere SPD-medlemmet i Forbundsdagen Gert Weisskirchen, Alexandra von Lambsdorff, nestleder i Friedrich-Naumann-Stiftung, Sabine Leutheusser-Schnarrenberger, den tidligere amerikanske ambassadøren John Kornblum og utdanningsministeren i Schleswig-Holstein Karin Prien.

Senterets arbeid støttes av et internasjonalt rådgivende styre. Blant styremedlemmene er den ukrainske forfatteren Jurij Andrukhovytsj, den forhenværende borgerrettighetsaktivisten i Den tyske demokratiske republikk (DDR) og tidligere leder for Bundesbeauftragter für die Stasi-Unterlagen (de såkalte Stasi-arkivene) Marianne Birthler, vinneren av Right Livelihood Award, menneskerettighetsaktivisten Svetlana Gannusjkina, forhenværende medlem av Europaparlamentet, Rebecca Harms, talsmannen for muslimsk forum i Tyskland (tysk: Muslimischen Forums Deutschland) Ahmad Mansour, den forhenværende utenriksministeren i DDR, Markus Meckel, sosiologen Armin Nassehi, presidenten i det tyske selskap for Øst-Europa studier (tysk: Deutsche Gesellschaft für Osteuropakunde) og tidligere CDU -medlem av Forbundsdagen Ruprecht Polenz, og historikeren Timothy Snyder.

Referanser
----------

1. ↑  Tobias Schulze. *Grüne Ex-Politiker gründen Think-Tank: Transatlantischer Ruhestand*.
2. ↑  *Liberale Moderne Think Tank in Berlin eröffnet*.
3. ↑  Marieluise Beck. *Russland: Unsere Nachgiebigkeit vergrößert Putins Appetit*.
4. ↑  *Transatlantische Partnerschaft: Trotz alledem: Amerika*. Hamburg.
5. ↑  *Die Verteidigung der offenen Gesellschaft - „Man braucht auf der demokratischen Seite mehr Leidenschaft"*.
6. ↑  *Russland erklärt drei deutsche NGOs für unerwünscht* Arkivert 27. mai 2021 hos Wayback Machine. *Deutschlandfunk*, 27. mai 2021, abgerufen am 28. mai 2021.
7. ↑  «Ukraine verstehen». Zentrum Liberale Moderne. Besøkt 21. oktober 2021.
8. ↑  *Unsere Projekte - libmod.de*.
9. ↑  *Kommission nach Kretschmanns Wunsch - Mannheimer Morgen*.
10. ↑  *Die Expertenkommission „Sicherheit im Wandel" stellt sich vor*.
11. ↑  *Expertenkommission „Sicherheit im Wandel" präsentiert Ergebnisse*.
12. ↑  «Antiliberales Denken von Weimar bis heute». Zentrum Liberale Moderne. Besøkt 21. oktober 2021.
13. ↑  Registereintrag beim Amtsgericht Berlin-Charlottenburg, Nr. HRB 188204: Zentrum liberale Moderne gemeinnützige GmbH
14. ↑  *Gesellschafter - libmod.de*.
15. ↑  «AJC Berlin». American Jewish Comittee. Besøkt 21. oktober 2021.
16. ↑  Gesellschafter - Über uns auf der Website des Thinktanks

Eksterne lenker
---------------

* Tankesmien Zentrum Liberale Modernes offisielle nettsted (tysk)

|  |  |
| --- | --- |
| Oppslagsverk/autoritetsdata | VIAF
 |